**2. A feladat a középkor szellemiségére vonatkozik.**

**Válaszoljon a forrás és ismeretei segítségével a kérdésekre!**

„[…] tehát azt kell mondanunk, hogy jóllehet, azokat a dolgokat, amelyek az emberi

megismerőképesség fölött állnak, nem szabad az embernek ésszel vizsgálnia, mégis,

miután Isten ezeket kinyilatkoztatta, hittel kell őket felfognunk. […]

[…] azt kell mondanunk, hogy a megismerhető dolog aspektusainak

(nézőpontjainak) különbözősége a dologra vonatkozó tudományok különbözőségét

okozza. Ugyanazt a konklúziót bizonyítja ugyanis mind az asztrológus, mind a

fizikus, például, hogy a Föld gömbölyű […] Tehát semmi akadálya, hogy

ugyanazokról a dolgokról […] amennyiben ezek az ész természetes fényénél

ismerhetők meg, egy másik tudomány is értekezzék, amennyiben az isteni

kinyilatkoztatás fényében ismerhetők meg.

[…] Ezenkívül a szent tanítás az emberi észt is használja. Noha nem a hit

bizonyítására, mivel ez eltörölné a hit érdemét, hanem egyéb, eme tanításban

előadott dolgok megmutatására. És mivel a kegyelem nem eltörli, hanem tökéletesíti

a természetet, szükségszerű, hogy a természetes ész a hitet szolgálja, miként az

akarat természetes hajlama is a szeretet parancsát követi.” *(Részletek Aquinói Szent*

*Tamás Summa Theologiae című művéből)*

**a) Nevezze meg a Szent Tamás által is képviselt filozófiai irányzatot!** (1 pont)

………………………………………………………………………………………..………….

**b) Nevezze meg azt az antik filozófust, akinek módszereit, tanításait Szent Tamás**

**felhasználta!** (1 pont)

………………………………………………………………………………………..………….

**c) Magyarázza meg, miként vélekedik Szent Tamás az értelem (tudomány) és a hit**

**viszonyáról!** (1 pont)

………………………………….…………………………………………………………..……

**d) Melyik a középkor legmagasabb fokú oktatási intézménye, ahol tanították Szent**

**Tamás filozófiai nézeteit? Nevezzen meg ezek közül konkrétan egyet!** (Elemenként 0,5

pont.)

………………………………………………………………………………………..………….

………………………………………………………………………………………..………….

**Megoldás**

2. A középkor szellemisége (Összesen 4 pont.)

a) skolasztika vagy tomizmus (1 pont)

b) Arisztotelész (1 pont)

c) Pl.: Az értelmet alárendeli a hitnek, vagy az értelem (a tudomány) a hitet szolgálja vagy a

hit és a tudás nem mond ellent egymásnak. (1 pont)

d) egyetem, pl.: oxfordi, bolognai, párizsi, krakkói (Elemenként 0,5 pont.)